Drømmen om Kaptein Sabeltanns rike

Drømmen om Kaptein Sabeltanns rike er en norsk eventyrfilm for barn om Kaptein Sabeltann fra 1996. Rollen som Kaptein Sabeltann spilles av Terje Formoe.

VGs anmelder gav den terningkast fire.VG - Videoguiden (8.11.1996, s.33)

Handling
Filmen handler om Joachim, en gutt som er en kjempestor fan av Terje Formoes sjørøverfigur Kaptein Sabeltann. Foreldrene til Joachim er ikke så begeistret over Joachims interesse for Kaptein Sabeltann. En dag sovner Joachim i båten han er ute på tur med, og drømmer om at han møter sjømannen Ruben den Røde. Ruben er overbevist om at Pinky og Sunniva har blitt kidnappet av Kaptein Sabeltanns menn, og blir holdt fanget i borgen hans på vulkanøya Abra, også kalt Det Usynlige Land, hvor Kaptein Sabeltanns rike er. Tante Bassa har bedt Ruben dra for å befri Pinky og Sunniva, men roret til Ruben har blitt ødelagt på ferden. Heldigvis kan Joachim hjelpe. Samtidig er en ung gutt ved navn Marco på flukt gjennom jungelen på sydhavsøya Shangri-La. Han er Pinkys lillebror og har stjålet en magisk diamant fra den onde jungelfyrsten Maga Kahn, en diamant som også selveste Kaptein Sabeltann vil ha kloa i, slik at han en gang for alle kan få tak i Grusomme Gabriels skatt og gullanker i Kjuttaviga.

Om filmen
Filmen ble utgitt på video i 1996 og vist på NRK i 1998. I 1999 kom filmen på VHS på nytt, denne gangen med nytt omslag og med SF Norge som distributør. I 2001 ga SF Norge ut filmen på DVD med samme omslag som VHSen fra 1999. I 2007 ble den gitt ut på DVD igjen med enda et forandret omslag.

DVD-utgivelsen inneholder ekstramateriale som «Den store Kaptein Sabeltann-dagen» og «Hver gang en stjerne faller» (Karaokelåt)

 Medvirkende 
Svein Haagensen som Sjømannen Ruben og Maga Khan
Fredrik Hognerud Træland som Joachim
Terje Formoe som Kaptein Sabeltann
Audun Meling som Langemann
Ingolf Karinen som Pelle Pirat
Knut Haugmark som Pysa Pirat
Morten Usterud som Pinky
Janne Formoe som Sunniva
Roger André Federici som Marco
Linda Tørklep som Mamma Malena Pirat
Helén Vikstvedt som Sirikit og Mor
Geir Atle Johnsen som Far & Maga Kahn-Soldat
Reidar Simonsen som Goliat
Tor Sigbjørnsen som Vakt nr.3 & Maga Kahn-Soldat

Referanser

 Eksterne lenker 



Kategori:Norske barnefilmer
Kategori:Filmer fra 1996
Kategori:Norske filmer fra 1990-årene
Kategori:Kaptein Sabeltann
Kategori:Norskspråklige filmer
Kategori:Videoutgivelser
Kategori:Norske eventyrfilmer